**รูปแบบการเขียนบทคัดย่อ**

**ชื่อ – นามสกุล. (ปีการศึกษา).................. ชื่อรายงานวิจัยชั้นเรียน.......................................................**

การวิจัยครั้งนี้มีวัตถุประสงค์ เพื่อ 1)............................................................................. 2) ..................................................... 3)............................................................................................

กลุ่มตัวอย่างที่ใช้ในการวิจัยครั้งนี้ ได้แก่ .............................................................จำนวน ...... คน สุ่มแบบ ..(ใช้วิธีการสุ่มตัวอย่างแบบใด)....................................................................... เครื่องมือที่ใช้ในการวิจัย ได้แก่ ........................................................ สถิติที่ใช้ในการวิเคราะห์ข้อมูล คือ .......................................

**ผลการวิจัย พบว่า**

.................................................................................................................................................................................................................................................................................................................................................................................................................................................................................................................

เนื้อหาบทคัดย่อ คือ เนื้อความย่อหรือสรุปเนื้อหาที่ครอบคลุมประเด็นต่างๆ ของงานวิจัย ได้แก่ วัตถุประสงค์ วิธีดำเนินการวิจัย และสรุปผลการวิจัย บทคัดย่อควรมีความยาวไม่เกิน 1 หน้ากระดาษ โดยใช้อักษรขนาด 16

บทคัดย่อที่ดีควรมีความถูกต้อง เรื่องใดที่ไม่ได้นำเสนอในเนื้อหาจะต้องไม่ปรากฏในบทคัดย่อ และควรมีความสมบูรณ์ โดยคำย่อต่าง ๆ หรือคำที่ไม่คุ้นเคย ให้เขียนคำเต็มทั้งหมดและควรสั้นกะทัดรัด อ่านง่าย ได้ใจความ

**( ดูตัวอย่างการเขียนบทคัดย่อในหน้าต่อไป )**

**ตัวอย่างที่ 1 รูปแบบการเขียนบทคัดย่อ**

**ศิริพงษ์ จรัสโรจนกุล. (2557). การแก้ปัญหาการจดคำศัพท์ภาษาจีนโดยวิธีการเสริมแรงบวกของนักเรียนชั้นประถมศึกษาปีที่ 4/3 (กรณีศึกษารายบุคคล).**

การวิจัยครั้งนี้วัตถุประสงค์เพื่อ 1) ปรับเปลี่ยนพฤติกรรมนักเรียน เรื่องการจดคำศัพท์ภาษาจีนโดยวิธีการเสริมแรงทางบวก และ 2) แก้ปัญหาการเรียนของนักเรียนให้มีพฤติกรรมดีขึ้นโดยการยอมรับฟังคำสั่งจากครูผู้สอน

กลุ่มตัวอย่างที่ใช้ในการวิจัยครั้งนี้ ได้แก่ นักเรียนระดับชั้นประถมศึกษาปีที่ 4/3 จำนวน 1 คน สุ่มแบบเจาะจง ระหว่างวันที่ 23 มกราคม 2558 ถึง วันที่ 20 กุมภาพันธ์ 2558 เครื่องมือที่ใช้ในการวิจัยครั้งนี้เป็นแบบบันทึกพฤติกรรม และวิธีการเสริมรงบวก

**ผลการวิจัย พบว่า**

นักเรียนสามารถเปลี่ยนพฤติกรรมการจดคำศัพท์ภาษาจีนของนักเรียนได้เองหลังการปรับเปลี่ยนพฤติกรรมโดยอาศัยแรงเสริมบวก กล่าวคำชมเชย และเมื่อนักเรียนทำสำเร็จตามเงื่อนไขที่ครูคาดหวังไว้ก็จะได้รับการเสริมแรงทันที และการให้ความเชื่อมั่นว่านักเรียนสามารถทำได้โดยการปฏิบัติ และยอมรับฟังจากคำสั่งครูผู้สอนที่บอกให้ปฏิบัติตาม

**ตัวอย่างที่ 2 รูปแบบการเขียนบทคัดย่อ**

**อมร มณีบูรณ์. (2556). การศึกษาผลสัมฤทธิ์ทางการเรียนวิชาคณิตศาสตร์เรื่อง การแก้โจทย์ปัญหาเกี่ยวกับร้อยละ โดยใช้แบบฝึกทักษะคอมพิวเตอร์ ของนักเรียนชั้นมัธยมศึกษาปีที่ 1 โรงเรียนเซนต์หลุยส์ ฉะเชิงเทรา**

การวิจัยครั้งนี้มีวัตถุประสงค์เพื่อ 1) เปรียบเทียบผลสัมฤทธิ์ทางการเรียนเรื่อง การแก้โจทย์ปัญหาเกี่ยวกับร้อยละ ระหว่างก่อนและหลังการใช้แบบฝึกทักษะคณิตศาสตร์ของนักเรียนด้วยการวัดความก้าวหน้าของผู้เรียน 2) หาประสิทธิภาพของแบบฝึกทักษะคณิตศาสตร์เรื่อง การแก้โจทย์ปัญหาเกี่ยวกับร้อยละ

กลุ่มตัวอย่างที่ใช้ในการวิจัยครั้งนี้ ได้แก่ นักเรียนชั้นมัธยมศึกษาปีที่ 1/5 จำนวน 37 คน สุ่มแบบเจาะจง เครื่องมือที่ใช้ในงานวิจัย ได้แก่ แบบฝึกทักษะคณิตศาสตร์เรื่อง การแก้โจทย์ปัญหาเกี่ยวกับร้อยละ แบบทดสอบวัดผลสัมฤทธิ์ทางการเรียนวิชาคณิตศาสตร์ จำนวน 10 ข้อ สถิติที่ใช้ในการวิเคราะห์ข้อมูล คือ ค่าเฉลี่ย ค่าเบี่ยงเบนมาตรฐาน ค่า t-test

**ผลการวิจัย พบว่า**

จากการใช้แบบฝึกทักษะคณิตศาสตร์เรื่อง การแก้โจทย์ปัญหาเกี่ยวกับร้อยละ นักเรียนชั้นมัธยมศึกษาปีที่ 1 พบว่า นักเรียนมีผลสัมฤทธิ์ทางการเรียนโดยใช้แบบฝึกทักษะคณิตศาสตร์หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 และแบบฝึกทักษะคณิตศาสตร์ เท่ากับ 80.2/74.9 สูงกว่าเกณฑ์ที่กำหนด คุณภาพของแบบฝึกทักษะคณิตศาสตร์ มีคุณภาพอยู่ในระดับดีมาก